Hlina, Alojz, poslanec NR SR (2013-05-15):
Vážená pani predsedajúca, vážený pán minister, vážení kolegovia. Ospravedlnení sú dvaja, všetci ostatní pracujeme pre blaho tohto ľudu. Je to náročná úloha, ale robíme, čo sa dá. Je nás tu dosť. Kto chce, nech si pozrie. Možno, určite si tu aj spravodajca pomyslel, že čo ten chce povedať k zákonu o stavebných výrobkoch. To aj pán minister si povedal, že čo ten chce povedať k zákonu o stavebných výrobkoch. Nuž, skúsim povedať. Skôr ako poviem, verím, že sa raz dožijem toho, že v parlamente bude aj niekto sedieť. A verím, že sa raz dožijem toho, že tak ako sú teraz k zákonu, k predkladaným zákonom doložky vplyvov na rozpočet, zlučiteľnosť s právom, tak raz tam budú doložky, komparatívna doložka, to znamená, že budeme niečo porovnávať, že či, aby sme prestali mať tú ambíciu, že sme najmúdrejší. Že kde ako inde sa s niečím vysporiadajú. A druhá doložka, ja si myslím, ja ju pracovne nazývam integračná doložka. Druhá doložka bude, že ako tento zákon, alebo tento návrh zákona vplýva na to, ako zlepšiť to, čo sme za 20 rokov sociálnych experimentov pokazili. Tí, čo sú z východu, už tušia, o čom hovorím. Aj tento zákon je zákonom, ktorý sa týka nie rómskej reformy, lebo rómska reforma je mŕtva. Zabudnite! Rómska reforma neexistuje, to bola marketingová bublina, ktorá spľasla. A sme tam, kde sme boli, to znamená zase na začiatku. Hovorme o rómskej otázke. Aj tento zákon je, i keď sa to tak nezdá, súvisí s rómskou otázkou. Tak ako súvisí zákon o pôde, to tiež nikto ani netušil, že ako môže zákon o pôde súvisieť s rómskou otázkou, som sa to vtedy snažil nejakým spôsobom zľahka predstaviť, že v čom. Tak aj tento. Tento zákon, pán minister, súvisí, ja viem, že u vás vôbec na to reč nebola, že či by mohol. Súvisí, pokúsim sa povedať ako. A pokúsim sa povedať, že čo s tým, hej? Aby som tak samoúčelne nerozprával a že čo s tým do budúcna. Samotný zákon hovorí o tom, že nič zásadné sa nedeje, hej. Hovorí o tom, že sa tá zjednocuje, že tá pôvodná vyhláška Európskej komisie nie celkom sa uchytila, tak pritvrdila Európska komisia, dala novú. Ona má však aj nejaké číslo, pre nás nie celkom meritórne a podstatné a na základe tejto novej robíte túto transpozíciu a robíme tento návrh zákona. Všetko zatiaľ úplne v poriadku, avšak my musíme do toho vložiť to, čo my tu máme tento náš problém. Túto integračnú doložku. A to je to. Teraz otázka stojí, že my sme v prvom čítaní, či to stihneme do druhého čítania, alebo si to necháme ako jednu z nevybavených úloh do budúcna. Lebo vy, pán minister, alebo neviem, kto to tam vlastne vybavuje, vy budete musieť s pokorou prísť pred Európsku komisiu alebo pred tú Radu a povedať: Vážení, ale my žijeme trošku iný svet. Ono, my ho žijeme tak či tak. Viac, keď máme funnytel, najmodernejšiu technológiu, aká existuje, to vám pomaly fúka do ucha alebo neviem čo. A 10 kilometrov vedľa stredovek. Čiže toto treba na tej Európskej komisii povedať a že čo s tým. Aj pri transpozícii jednotlivých zákonov. Lebo my transponujeme zákon, ktorý hovorí, že certifikovanie stavebných výrobkov a všetko úplne v poriadku kvôli bezpečnosti a tu s tým môžeme úplne súhlasiť. A, samozrejme, až by to už ináč aj nebolo, ono to súvisí aj s tým, že sa koncentruje tá určitá moc a je to také obštrukčnejšie pre niekoho, kto by sa chcel do toho pustiť, náročnejšie finančne, takže tú tehlu zas tiež nemôže vyrábať hocikto. Hej, keď to zjednoduším pre ľudí. Tehlu nebude môcť vyrábať hocikto. To je celé. A to je náš problém, lebo my potrebujeme sa dopracovať k tomu, aby, nevravím, že ju mohol vyrábať hocikto, ale aby tam, kde sme spôsobili ten problém v tých osadách, aby si tí ľudia mohli pomôcť. Tak ako si budú môcť pomôcť zákonom o pôde, že sa bude môcť, nebudú musieť chodiť do Slovenského raja, ale budú môcť rýchlorastúcu drevinu pestovať. Tak jedna z možností, a tomu aj vy tu sa budete srdiť, prsiť, keď my sme rozprávali o kontajnerových škôlkach, všetci sa smiali. Nakoniec vám garantujeme, ja sa nehrám na Nostradama, nakoniec to tak skončí, že v tých osadách tie kontajnerové škôlky budú. A nakoniec nič iné sa nedá vymyslieť len to, že ako sa dá pomôcť v tej integrácii a v riešení toho problému. Ako s tým pomôcť, bude aj to, nevravím, že len to, ale aj to. Lebo rómska otázka – to nie sú len tu prídavky a neviem čo, sme si to zúžili na prídavky. Rómsky problém je úplne v niečom aj inom. A v praktickom vyjadrení to môže byť to, že tí ľudia si pomôžu sami. Že dostanú, tá linka nie je ani drahá, že tie tehly bude robiť a budú si robiť tie tehly a urobia aj susedovi. Ale podľa tohto zákona ich nebudú môcť robiť. Nebudú ich môcť robiť. A to bude problém! Lebo pokiaľ by si niekde v osade mali vybavovať certifikáty na to, že si budú robiť tehly svojpomocne a nejak si pomôžu a prípadne niekto na tom aj tam trošku v tej osade zarobí a mali by prejsť týmto zložitým a náročným procesom certifikácie, dal som si tú prácu, že som si to pozrel, dokonca tam je ustanovenie o 10 rokoch archivácie výrobných šarží, čo, uznáte sami, je náročné aj pre štandardného výrobcu. Takže zmysel môjho príspevku je v tom, pán minister, že predpokladám, že do druhého čítania nebudeme sa s tým. Ale výhľadovo aj tento zákon bude musieť mať aj nejakú výnimku. A teraz – kto ju bude nám dávať a poskytovať, aby tí v tej rómskej osade, ktorá je možno 10 kilometrov od funnytelu vášho, vašich kamarátov, si mohli robiť svojpomocne tehly, prípadne ich aj predať susedovi a nemuseli mať a nemuseli zvládnuť celý ten náročný certifikačný proces? K tomu sa budeme musieť dopracovať, i keď sa tu budeme ešte dlho hrať na to, že problém neexistuje, alebo respektíve si budeme pred ním zakrývať oči. V Európskej únii, predpokladám, nie celkom vedia o tom našom probléme, tak je na čase ich začať o ňom informovať. A vytrieskať si pri transpozícii, vy s tým máte svoje skúsenosti, že tunujete smernice úplne v maximálnej možnej miere, tak jak vám to, vás to púšťa dopredu, hej, alebo k tej vašej nadstavbe, ktorú vy potrebujete, tak budete musieť zistiť aj, že ako nás to pustí možno z tohto pohľadu dozadu. Hej, že ako musí aj Európska komisia uznať, že síce máme aj funnytel, najmodernejšiu sedačku na svete, ale máme aj stredovek hneď vedľa, preto nie sme schopní mať v absolútnej zhode a všade a vždy tento zákon. Pán minister, to som chcel povedať. Prípadne, keď k tomu bude nejaká u vás diskusia, tak to tam povedzte, tých položiek, ono sa tam potom špecifikuje, že aké. My nehovoríme o geotextílii pri armovaní mostov. S tým tiež máte, predpokladám, svoje skúsenosti. Stále čakáme, že čo bude. Hovoríme o tých položkách, ja som si ich vypísal, hovoríme o dlažbe, o kamenive, murovacích prvkoch, škridle, šindle, to sú veci, ktoré, ktoré sú základné na stavbe. Zákon hovorí, že kedy nie je potrebné prejsť procesom certifikácie, keď ich uvádzate, ale to sa netýka toho, s čím sa my budeme stretať, že ako by si tí Rómovia v tých osadách mohli pomôcť. Takže ja som už aj pre vás urobil to a prípadne pre vašich kolegov, ktorí sú hore, že čoho by sa to prípadne týkalo. Hej, či sú to tak základné veci, ako je kamenivo, ako je murovací prvok, to sú všetko veci, ktoré musia prejsť náročným procesom certifikácie v zmysle vami predloženého zákona. Ďakujem pekne.